CELEX: 22019D0751
Language: ro
Date: 2017-07-07 00:00:00
Title: Decizia nr. 144/2017 a Comitetului mixt al SEE No 144/2017 din 7 iulie 2017 de modificare a anexei XI (Comunicații electronice, servicii audiovizuale și societatea informațională) la Acordul privindSEE [2019/751]

16.5.2019   
               
               
                  RO
               
               
                  Jurnalul Oficial al Uniunii Europene
               
               
                  L 128/44
               
            
         DECIZIA NR. 144/2017 A COMITETULUI MIXT AL SEE
         No 144/2017
         din 7 iulie 2017
         de modificare a anexei XI (Comunicații electronice, servicii audiovizuale și societatea informațională) la Acordul privind SEE [2019/751]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Decizia de punere în aplicare (UE) 2016/1250 a Comisiei din 12 iulie 2016 în temeiul Directivei 95/46/CE a Parlamentului European și a Consiliului privind caracterul adecvat al protecției oferite de Scutul de confidențialitate UE-SUA (1) trebuie încorporată în Acordul privind SEE.
                  
               
                     (2)
                  
                  
                     Prin urmare, anexa XI la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            În anexa XI la Acordul privind SEE, după punctul 5ep (Decizia de punere în aplicare 2013/65/UE a Comisiei) se introduce următorul punct:
            
                        „5eq.
                     
                     
                        32016 D 1250: Decizia de punere în aplicare (UE) 2016/1250 a Comisiei din 12 iulie 2016 în temeiul Directivei 95/46/CE a Parlamentului European și a Consiliului privind caracterul adecvat al protecției oferite de Scutul de confidențialitate UE-SUA (JO L 207, 1.8.2016, p. 1).”
                     
                  
         
            Articolul 2
            Textele Deciziei de punere în aplicare (UE) 2016/1250 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 8 iulie 2017, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1).
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 7 iulie 2017.
            
               
                  Pentru Comitetul mixt al SEE
               
               
                  Președintele
               
               Sabine MONAUNI
            
         
         
            (1)  JO L 207, 1.8.2016, p. 1.
         
            (*1)  Nu au fost semnalate obligații constituționale.
      
      
         
            Declarație comună a părților contractante la Decizia nr. 144/2017 de încorporare în acord a Deciziei de punere în aplicare (UE) 2016/1250 a Comisiei în temeiul Directivei 95/46/CE a Parlamentului European și a Consiliului privind caracterul adecvat al protecției oferite de Scutul de confidențialitate UE-SUA
            Decizia de punere în aplicare (UE) 2016/1250 prevede că, în ceea ce privește prelucrarea datelor referitoare la resurse umane colectate în contextul unui raport de muncă sau în cazul în care o organizație s-a oferit în mod voluntar să fie supravegheată de către autoritățile pentru protecția datelor (APD), organizațiile certificate în temeiul Scutului de confidențialitate UE-SUA se vor conforma avizului emis de APD europene. Acest aviz va fi oferit prin intermediul unui comitet neoficial al APD înființat la nivelul Uniunii de către autoritățile pentru protecția datelor pe baza competenței lor de a-și organiza activitatea și de a coopera între ele.
            În ceea ce privește cazurile care ar intra în sfera de competență a Ombudsmanului Statelor Unite pentru Scutul de confidențialitate, plângerile individuale și alte comunicări vor fi transmise prin intermediul unui organism UE centralizat de tratare a plângerilor individuale, care va fi alcătuit din autoritățile pentru protecția datelor din Uniune.
            Părțile contractante înțeleg că participarea autorităților pentru protecția datelor în astfel de organisme este necesară pentru respectarea competenței acestor autorități de a examina plângerile depuse de către orice persoană cu privire la protecția drepturilor și libertăților acesteia în ceea ce privește prelucrarea datelor cu caracter personal și de a-și exercita competențele de investigare și de intervenție ce le-au fost conferite de Directiva 95/46/CE.
            Directiva 95/46/CE a fost încorporată în Acordul privind SEE și, prin urmare, statele AELS au obligația de a garanta exercitarea deplină de către autoritățile lor pentru protecția datelor a competențelor de supraveghere, inclusiv în ceea ce privește transferul de date cu caracter personal către țări terțe. Părțile contractante înțeleg că APD ale statelor AELS ar trebui să poată participa la reuniunile comitetului informal al APD și la organismul UE de tratare a plângerilor individuale, astfel cum este menționat în Scutul de confidențialitate UE-SUA, pentru a asigura convergența practicilor de supraveghere și protecția omogenă a drepturilor și libertăților persoanelor pe întreg teritoriul SEE.
            În conformitate cu Decizia de punere în aplicare (UE) 2016/1250, persoanele vizate din UE vor avea acces la un mecanism de recurs de ultimă instanță, Comitetul pentru Scutul de confidențialitate, în ceea ce privește plângerile restante care nu au fost soluționate prin consultări cu organizația în cauză sau prin implicarea autorităților lor pentru protecția datelor sau a Departamentului de Comerț al Statelor Unite. Comitetul pentru Scutul de confidențialitate va fi compus din arbitri aleși de către părți pe baza unei liste elaborate de Comisia Europeană și Departamentul de Comerț al SUA.
            Părțile contractante înțeleg că Comisia va consulta statele AELS în ceea ce privește componența listei de arbitri și va lua în considerare opinia statelor AELS înainte de desemnarea acestora.